Toshkentdagi 6 ta metro bekati atrofida avtoturargohlar tashkil etiladi

Prezident Shavkat Mirziyoyev “Toshkent metropoliteni faoliyatining samaradorligini oshirish chora-tadbirlari to‘g‘risida”gi qarorni imzoladi. Bu haqda Telegram’dagi “Huquqiy axborot” kanali xabar berdi.

Qarorga muvofiq, 2022-yil 1-iyulgacha 7 ta metro bekatida (“Beruniy”, “Chorsu”, “Paxtakor”, “Olmazor”, “Turkiston”, “Qo‘yliq bozori”, “Chilonzor”) transport o‘tish bog‘lamalari quriladi.
Bundan tashqari, 2022-yil 1-oktabrgacha Toshkent shahriga kirib keluvchi yo‘lovchi transportlar uchun 6 ta metro bekati (“Turkiston”, “Yunusobod”, “Chilonzor” va yer usti halqa liniyasining 3, 4 va 5-bekati) atrofida avtoturargohlar tashkil etiladi.
Shuningdek, 2022-yil 1-yanvardan quyidagi ma’lumot va xizmatlarni o‘z ichiga oluvchi mobil ilova ishga tushiriladi:
2022-yil 1-aprelgacha yerusti halqa metro bekati yo‘nalishida yo‘lovchilar uchun bepul Wi-Fi tizimi bilan bog‘lash va yerosti metro bekatlarida mobil aloqa operatorlari xizmatlaridan foydalanish imkoniyatlari yaratiladi.
Qaror bilan, shuningdek, 2021–2023-yillarda Toshkent metropolitenida yo‘lovchi tashish va poyezdlar harakati xavfsizligini ta’minlashga qaratilgan birinchi navbatdagi chora-tadbirlar rejasi tasdiqlangan.
Avvalroq ushbu qarorga ko‘ra Toshkent metropoliteni “O‘zbekiston temir yo‘llari” AJ tarkibidan chiqarilishi to‘g‘risida xabar berilgandi.
 Toshkentda yerusti metro yo‘li tagidagi joylar tadbirkorlarga taklif qilindi